**TIKKURILA SUKELTAA VÄRIIN HABITARE-MESSUILLA**

Suomen suurin huonekalu-, sisustus- ja designtapahtuma Habitare esittelee 7.–11.9.2016 laajan valikoiman ideoita ja ratkaisuja sisustamisen eri tarpeisiin ja tarjoaa elämyksiä sisustamisesta. Tänä vuonna Tikkurila näyttäytyy yli 200 m2:n osastolla, jonka numero on 6g109. Osastolla esitellään kauden uutuudet inspiroivassa ympäristössä.

Tikkurilan teemana on "sukellus väriin". Tuotteiden ja konseptin ympärille on luotu miljööt, joiden kautta vierailija pääsee sukeltamaan eri sävyjen maailmaan.

Messuilla lanseerataan 100 % Sävylupaus, joka takaa asiakkaalle juuri oikeanlaisen lopputuloksen Tikkurilan värimallien ja maalien avulla. Tikkurila on ottanut käyttöön ensimmäisenä maailmassa ainutlaatuisen värikarttojen valmistusteknologian, joka takaa että valittu sävy toistuu Tikkurilan sisäseinämaalilla

maalatussa seinässä valonlähteestä riippumatta juuri samanlaisena kuin värilastussa.

Lisäksi esitellään Tikkurilan värisuunnittelijoiden kehittämä uusi pehmeänvalkoinen sävy Tikkurilan Valkoinen, joka on tarkoitettu haastajaksi perinteiselle maalarinvalkoiselle. Esillä on myös valittuja sävyjä aikaisemmin julkaistusta Color Now 2016 -oppaasta.

Uusi Lastenhuone-opas on tehty yhdessä lasten kanssa. Se sisältää kahdeksan inspiroivaa lastenhuonetta ja 24 lasten valitsemaa värisävyä. Oppaasta löytyy monta kestävää, turvallista, värikästä ja inspiroivaa toteutusta lastenhuoneisiin.

Messuilla esitellään myös uudet Tunto -struktuuritapettikuosit: romanttinen ”Pitsi” ja minimalistisen trendikäs ”Reitti”. Uudet 16 Taika-värikartan sävyä sisältävät helmiäismaalivärejä, voimakkaita metallinhohtoisia tehostevärejä ja murrettuja helmiäissävyjä.

**Lisätietoja:**

Tikkurila Oyj

Tanja Peltola, markkinointikoordinaattori, markkinointi, BU Finland

Puh. 020 191 2147, matkapuh. 040 765 4702

S-posti tanja.peltola(at)tikkurila.com

**Kuvia:** [Habitare](https://emea01.safelinks.protection.outlook.com/?url=http%3a%2f%2f213.138.147.67%2ftikkurila%2fEngine%3fid%3dN2UCyror&data=01%7c01%7carja.schadewitz%40tikkurila.com%7c6cc90adf26af442fd9f008d3d67a2cdc%7ce3952b0c464c441f860c369475038ac6%7c1&sdata=jXcNNo3AluFvZjxqCfSRzwRnpVmzZ3sXl4%2fU8UXn6l4%3d)

Jos yllä oleva linkki ei aukea, kopioi tämä osoite selaimeesi:

[http://213.138.147.67/tikkurila/Engine?id=N2UCyror](https://emea01.safelinks.protection.outlook.com/?url=http%3a%2f%2f213.138.147.67%2ftikkurila%2fEngine%3fid%3dN2UCyror&data=01%7c01%7carja.schadewitz%40tikkurila.com%7c6cc90adf26af442fd9f008d3d67a2cdc%7ce3952b0c464c441f860c369475038ac6%7c1&sdata=jXcNNo3AluFvZjxqCfSRzwRnpVmzZ3sXl4%2fU8UXn6l4%3d)

*Tikkurila on johtava maalialan ammattilainen Pohjoismaissa ja Venäjällä. Olemme perinteikäs suomalainen yritys, joka toimii nykyään 16 maassa. Laadukkaiden tuotteiden ja kattavien palvelujen avulla varmistamme markkinoiden parhaan käyttäjäkokemuksen. Kestävää kauneutta vuodesta 1862.*

[www.tikkurilagroup.fi](http://www.tikkurilagroup.fi)